**Elmeri Laakso** (s. 19. heinäkuuta 2004 Joensuu) on suomalainen jääkiekkopuolustaja, joka edustaa SM-liigajoukkue Saimaan Palloa.

Ura
---

### Seuraura

Laakso on Jokipoikien kasvatti. Kaudella 2018–2019 hän teki puolustajan pelipaikalta C-nuorten SM-karsinnoissa peräti 1,5 pisteen ottelukohtaisella keskiarvolla 28 ottelussa tehot 13+29=42, joilla Laakso voitti sarjan puolustajien piste- ja syöttöpörssin. Hän oli myös joukkueensa paras syöttäjä ja toiseksi paras pistemies Rasmus Kuirin jälkeen. C-nuorten SM-sarjassa Laakso teki myös yli piste per peli-keskiarvolla 15 ottelussa tehot 7+10=17.

Kaudeksi 2019–2020 Laakso siirtyi jo 15-vuotiaana Turun Palloseuran organisaatioon. Hän pelasi suurimman osan kaudestaan seuran B-nuorissa. Laakso oli tehoilla 13+12=25 joukkueen eniten maaleja tehnyt puolustaja sekä tehokkain puolustaja Eemeli Saaren kanssa. He jakoivat koko B-nuorten SM-sarjan puolustajien pistepörssin kahdeksannen sijan. Alkukauden 2020–2021 hän pelasi suurimmaksi osaksi TPS:n U18-joukkueessa (aik. käsite B-nuoret), mutta Laakso pelasi myös yhden ottelun U20-joukkueessa, mutta hän siirtyi kuitenkin loppukaudella Saimaan Pallon U20-joukkueeseen.

Huhtikuussa 2021 Laakso teki SaiPan kanssa 3+1-vuotisen SM-liigasopimuksen. Hän aloitti kauden 2021–2022 seuran U20-joukkueessa, jonka tehokkain puolustaja Laakso oli tehoilla 7+11=18. Hän teki liigadebyyttinsä vain 17-vuotiaana 18. marraskuuta 2021 vieraissa Pelicansia vastaan, kun Hugo Rikkilä oli loukkaantunut. Laakso merkittiin SaiPan kakkospuolustajapariin Filip Pyrochtan viereen. Hän sai ottelussa jääaikaa 15.15 minuuttia ja Laakso keräsi teholukeman +1. Liigauransa avausmaalin hän teki 15. maaliskuuta 2022 Vaasan Sportia vastaan. Laakso keräsi ottelusta teholukeman +2. Juha Kuokkanen valitsi hänet ottelun Alumnien tähtien kolmostähdeksi. Laakso pelasi kauden aikana SM-liigassa kaikkiaan 17 runkosarjaottelua tehopistein 2+3=5. Helmikuussa 2022 SaiPa lainasi hänet alustavasti viikon mittaisella sopimuksella kasvattajaseuransa Joensuun Kiekko-Poikien (ent. Jokipojat) Mestis-joukkueeseen, jossa Laakso pelasi lopulta viisi runkosarjaottelua tehopistein 2+1=3.

Laakso aloitti kauden 2022–2023 SaiPan U20-joukkueessa. Hänet valittiin U20 SM-sarjan syyskuun kuukauden pelaajaksi. Laakso nousi kauden edetessä kuitenkin suurempaan rooliin SaiPan SM-liigajoukkueessa, jossa hänen varsinainen tulokaskautensa toi 32 runkosarjaottelussa tehot 4+7=11. Laakson kausi päättyi kuitenkin jalkavammaan helmikuussa 2023. Joulukuussa hän teki SaiPan kanssa kaksivuotisen jatkosopimuksen. Laakso pelasi kaudella 2023–2024 SM-liigassa 28 runkosarjaottelua tehopistein 2+2=4 sekä kahdeksan ottelua SaiPan U20-joukkueessa. Tammikuussa 2024 hän joutui yli kuukaudeksi sivuun loukkaantumisen vuoksi.

### Maajoukkueura

Laakso pelasi alle 18-vuotiaiden MM-kilpailuissa vuonna 2022, jolloin hän voitti pronssia. Laakso pelasi myös alle 18-vuotiaiden Hlinka Gretzky Cupissa vuonna 2021. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Laakso voitti kultaa. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020, jolloin Laakso voitti tehoilla 3+4=7 koko turnauksen puolustajien piste- ja maalipörssin. Hän oli myös joukkueensa paras maalintekijä Santeri Sulun kanssa. Laakso on kuulunut myös alle 16-vuotiaiden maajoukkueen kapteenistoon. Yhteensä hän on pelannut seitsemän nuorten ja 34 poikien maaottelua.

Laakso valittiin Pohjola-leirin tähdistökentälliseen vuonna 2019.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Laakso on hyökkäyspään spesialisti, joka on tullut tunnetuksi kovasta laukauksestaan, jolla hän on niittänyt edellisvuosina kovia maalimääriä. Alasen mukaan Laakso pelaa rohkeasti kiekolla, nousee tukemaan hyökkäyksiä ja laukoo hanakasti. Alasen mukaan hän on kuitenkin puolustusalueella vielä hieman jäljessä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | TPS | U20-SM | 1 | 0 | 0 | 0 | 0 | – | – | – | – | – |
|  | SaiPa | U20-SM | 2 | 0 | 0 | 0 | 2 | 5 | 0 | 0 | 0 | 0 |
| 2021–2022 | SaiPa | U20-SM | 25 | 7 | 11 | 18 | 16 | – | – | – | – | – | U18 | 6 | 1 | 2 | 3 | 6 |
|  | SaiPa | SM-liiga | 17 | 2 | 3 | 5 | 6 | – | – | – | – | – |
|  | JoKP | Mestis | 5 | 2 | 1 | 3 | 4 | – | – | – | – | – |
| 2022–2023 | SaiPa | U20-SM | 12 | 7 | 12 | 19 | 8 | – | – | – | – | – |
|  | SaiPa | SM-liiga | 32 | 4 | 7 | 11 | 8 | – | – | – | – | – |
| 2023–2024 | SaiPa | U20-SM | 8 | 2 | 5 | 7 | 10 | – | – | – | – | – |
|  | SaiPa | SM-liiga | 28 | 2 | 2 | 4 | 24 | – | – | – | – | – |
| 3 kautta | yhteensä | SM-liiga | 77 | 8 | 12 | 20 | 38 | – | – | – | – | – |
| 1 kausi | yhteensä | Mestis | 5 | 2 | 1 | 3 | 4 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Elmeri Laakso**.
* Elmeri Laakso The Internet Hockey Databasessa (englanniksi)
* Elmeri Laakso Eurohockey-sivustolla (englanniksi)
* Elmeri Laakso *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Elmeri Laakso *Elite Prospects*. Everysport Media Group AB.  (englanniksi)
2. ↑  Elite Prospects - U16 SM-sarja Q Stats 2018-2019 (Tilastoihin puolustajaksi merkitty Luka Tiihonen pelasi tuolloin hyökkääjänä.) *eliteprospects.com*. Everysport Media Group AB. Viitattu 20.11.2021. (englanniksi)
3. ↑  Elite Prospects - Jokipojat U16 *eliteprospects.com*. Everysport Media Group AB. Viitattu 20.11.2021. (englanniksi)
4. ↑  Elite Prospects - U18 SM-sarja Stats 2019-2020 *eliteprospects.com*. Everysport Media Group AB. Viitattu 20.11.2021. (englanniksi)
5. ↑  Silventoinen, Juho: SaiPa kiinnitti nuorisoaan sekä luottopuolustaja Riikolan – Záborský, Kaksonen ja Mäntykivi jättävät seuran *Jatkoaika.com*.  16.4.2021. Jatkoaika r.y. Viitattu 20.11.2021.
6. ↑  Elite Prospects - SaiPa U20 *eliteprospects.com*. Everysport Media Group AB. Viitattu 3.4.2022. (englanniksi)
7. ↑  Niemelä, Henri: Kärpät hakee jatkoa voittoputkelleen - JYP ja Ässät pyrkivät pois sarjan jumbosijoilta *liiga.fi*.  18.11.2021. Jääkiekon SM-liiga Oy. Viitattu 20.11.2021.
8. ↑  Pelicans - Saipa, 18.11.2022 *liiga.fi*.  18.11.2021. Jääkiekon SM-liiga Oy. Viitattu 20.11.2021.
9. ↑  Pelicans - Saipa, 18.11.2022 *liiga.fi*.  18.11.2021. Jääkiekon SM-liiga Oy. Viitattu 20.11.2021.
10. ↑  Saipa - Sport, 15.3.2023 *liiga.fi*.  15.3.2022. Jääkiekon SM-liiga Oy. Viitattu 16.3.2022.
11. ↑  Elmeri Laakso saapuu Joensuun Kiekko-Poikien riveihin. *joensuunkiekkopojat.fi*.  7.22022. Joensuun Kiekko-Pojat Oy. Viitattu 3.4.2022.
12. ↑  Mennander, Pasi: SaiPan Elmeri Laakso syyskuun paras pelaaja U20 SM-sarjassa *leijonat.fi*.  3.10.2022. Suomen Jääkiekkoliitto ry – Finlands Ishockeyförbund rf. Viitattu 1.11.2022.
13. ↑  Salminen, Vesa: Nuoret Elmeri Laakso ja Otto Hokkanen antavat kasvot SaiPan tulevaisuudelle – Toistaiseksi seuran strategia ei ole tuonut menestystä *esaimaa.fi*.  2.3.2023. Kaakon Viestintä Oy. Viitattu 13.3.2023.
14. ↑  Seppä, Lassi: SaiPa kiinnitti nuoret lahjakkuutensa − Laakso ja Naukkarinen jatkosopimuksiin *Jatkoaika.com*.  30.12.2021. Jatkoaika r.y. Viitattu 8.12.2023.
15. ↑  Elmeri Laakso sivussa useita viikkoja *saipa.fi*.  17.1.2024. Liiga-SaiPa Oy. Viitattu 8.12.2023.
16. ↑  Elite Prospects - Finland U18 *eliteprospects.com*. Everysport Media Group AB. Viitattu 20.11.2021. (englanniksi)
17. ↑  Mennander, Pasi: Tässä kapteenisto U16:n ensimmäisiin maaotteluihin! Kasper Kulonummella C-kirjain *leijonat.fi*.  14.8.2019. Suomen Jääkiekkoliitto ry – Finlands Ishockeyförbund rf. Viitattu 20.11.2021.
18. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 20.11.2021.

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera